Diari Oficial de la Generalitat Valenciana


Sumari del DOGV 5945, del 02-02-2009 (2009/813)

RESOLUCIÓ de 8 de gener de 2009, de la Direcció General de Treball, Cooperativisme i Economia Social, per la qual es disposa el registre i la publicació de l'acord de revisió salarial per al període comprés entre l'1 de setembre de 2008 i el 31 d'agost de 2009 del conveni col·lectiu de l'empresa Fontestad, SA (Codi núm. 8000622).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/813


Data del document
:   08-01-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 8 de gener de 2009, de la Direcció General de Treball, Cooperativisme i Economia Social, per la qual es disposa el registre i la publicació de l'acord de revisió salarial per al període comprés entre l'1 de setembre de 2008 i el 31 d'agost de 2009 del conveni col·lectiu de l'empresa Fontestad, SA (Codi núm. 8000622). [2009/813]  
Vista l'acta de l'acord subscrit l'1 de setembre de 2008 sobre revisió salarial per al període comprés entre l'1 de setembre de 2008 i el 31 d'agost de 2009 del conveni col·lectiu de l'empresa Fontestad, SA, subscrit per la Comissió Paritària que està integrada, d'una part, per representants de l'empresa, i de l'altra, per membres de la representació unitària dels treballadors, i de conformitat amb el que disposen l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball, Cooperativisme i Economia Social, de conformitat amb les competències que té transferides segons el Reial Decret 4.105/1982, de 29 de desembre, acorda  
Primer   
Ordenar que siga inscrita en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acta.  
Segon  
Disposar la publicació en el Diari Oficial de la Comunitat Valenciana.  
València, 8 de gener de 2009.- El director general de Treball, Cooperativisme i Economia Social: Román Ceballos Sancho.   
Segon conveni col·lectiu   
de l'empresa Fontestad, SA  
Acta d'acord sobre revisió salarial per a l'any comprés entre setembre de 2008 i agost de 2009  
Museros (València), 1 de setembre de 2008  
Es reunix:  
La Comissió Paritària d'interpretació i aplicació del conveni col·lectiu de l'empresa, publicat en el Diari Oficial de la Comunitat Valenciana de data 9 de novembre de 2005.  
Per part de l'empresa hi assistixen Vicente Fontestad Ballester, Vicente Izquierdo Sanz i Carlos Piquer Tamarit.  
Per part social hi assistixen Amparo Ferrer Ballester, Rosa Ana Piquer Rama i Joaquín Mondragón Aquino.  
L'objecte d'esta reunió és tractar sobre l'increment dels salaris per al segon any de vigència del conveni col·lectiu de l'empresa.  
Una vegada debatut el tema indicat, i tenint en compte el que preveu l'article 3 del conveni col·lectiu de l'empresa, la Comissió Paritària arriba, per unanimitat, al següent  
Acord  
Els salaris establits en les taules salarials, del conveni col·lectiu de l'empresa, s'incrementaran, en l'any comprés entre l'1 de setembre de 2008 i el 31 d'agost de 2009, en un cinc amb nou per cent.  
Es reflectix com annex la taula de retribucions del treball a estall en recol·lecció de cítrics del període 1 de setembre de 2008 a 31 d'agost de 2009.  
  
\* \* \* \* \*Les parts que hi intervenen expressen la seua total conformitat amb el contingut del present acord, i firmen este document per triplicat, en el lloc i en la data ressenyats en l'encapçalament. Es comissiona el lletrat Vicente Bru Parra perquè presente este document en la Direcció General de Treball, Cooperativisme i Economia Social.  
Per la part social: Amparo Ferrer Ballester, Rosa Ana Piquer Rama i Joaquín Mondragón Aquino.   
Per l'empresa: Vicente Fontestad Ballester, Vicente Izquierdo Sanz i Carlos Piquer Tamarit.